Luis de Molina

Luis de Molina (født i september 1535 i Cuenca i Spania, død 12. oktober 1600 i Madrid) var en spansk jesuitt, professor og universitetslektor i teologi. Hans teologiske lære kalles molinisme.

Liv og virke
Etter å ha trådt inn i jesuittordenen ved atten års alder studerte han teologi i Coimbra, og ble rett etter eksamen professor ved universitetet i Évora (Portugal). I tyve år underviste han i thomismen. Han ble så kalt til Madrid for stolen i moralteologi på en skole som jesuittene hadde åpnet for naturvitenskap og teologi. På den posten døde han innen et halvt år var gått.

For å komme til rette med de mistolkninger av Concordia som var blitt gjort, utgav de Molina en revidert utgave av denne, Liberi arbitrii cum gratiæ donis etc. concordia, altera sui parte auctior (1595).

Øvrige verker av de Molina er en kommentar til første del av Thomas Aquinas' Summa Theologiae med tittelen Commentaria in primum partem D. Thomæ (3 bind, 1592) og avhandlingen De jure et justitia (6 bind, 1593-1609). Den sistnevnte, som ble minst like viktig som Concordia, utkom etter hans død, og redegjør for generelle teorier om lover og spesifikke lover, der særskilt de om økonomi fikk spredning. Til en viss grad behandler den også de juridiske aspekter av forholdet mellom kirken og staten. Med sin rettsfilosofi er den blitt knyttet til Salamancaskolen.

Referanser

Litteratur 
 Gerhard Schneemann: Die Entstehung der thomistisch-molinistischen Kontroverse. Dogmengeschichtliche Studie. Herder, Freiburg 1879.
 Gerhard Schneemann: Weitere Entwicklung der thomistisch-molinistischen Controverse. Dogmengeschichtliche Studie. Herder, Freiburg 1880.
 Wilhelm Weber: Wirtschaftsethik am Vorabend des Liberalismus. Höhepunkt und Abschluss der scholastischen Wirtschaftsbetrachtung durch Ludwig Molina SJ (1535–1600). Aschendorff, Münster 1959.

Kilder 

The Catholic Encyclopedia, Volume X
Encyclopædia Britannica Eleventh Edition

Spanske katolske teologer
Spanske filosofer
Spanske jesuitter
Spanske katolske prester
Personer fra Cuenca